चंडीगढ़. नाइट फूड स्ट्रीट पर तैनात पुलिस कर्मियों की वजह से एक कार के शीशे तोडऩे वाले मौके से फरार हो गए। जबकि पुलिसकर्मी तोडफ़ोड़ की सूचना पहले मिलने के बावजूद आग के सामने बैठकर हाथ सेंकती रही। अब सेक्टर-11 थाना पुलिस ने डीडीआर दर्ज कर लड़कों की तलाश शुरू कर दी है। आरोपी लड़कों की तोडफ़ोड़ करते हुए एक वीडियो भी सामने आई है।
आरोपी लड़कों की गाड़ी के पीछे कार खड़ी करने से थे नाराज...
जानकारी के मुताबिक, कार मालिक अबोहर के रहने वाले सरयू अपनी पत्नी के साथ दोस्त अवेश के घर चंडीगढ़ आए हुए थे। दोनों अपनी पत्नियों के साथ रात में नाइट फूड स्ट्रीट पर खाना खाने के लिए आए हुए थे। वहीं वरना कार में सवार दो लड़के भी यहां पर खाना खाने के लिए आए हुए थे। सरयू ने अपनी कार को आरोपी लड़कों की कार के पीछे खड़ा कर दिया। वरना कार सवार लड़के वापस पहुंचे। पहले तो लड़कों ने काफी देर तक डस्टर कार सवार का इंतजार किया। इसके बाद उन्होंने कार के साथ तोडफ़ोड़ शुरू कर दी।
पुलिस ने की बात अनसुनी...
घटना के समय किसी राहगीर ने देखा कि लड़के कार का रियर व्यू मिरर तोड़ रहे हैं। राहगीर ने आग के सामने हाथ सेंक रही पुलिस को इसकी जानकारी दी। पुलिस ने मौके पर जाकर देखने की भी जरूरत महसूस नहीं की। इसके करीब पांच मिनट बाद लड़कों ने अपनी गाड़ी से डस्टर कार को टक्कर मारी और किसी तरह से अपनी कार को बाहर निकाला। कार के बाहर निकलने के बाद वह रुके और कार के अंदर से उन्होंने जैक की रॉड निकाली और कार के शीशे तोडऩा शुरू कर दिया।
फिलहाल डीडीआर दर्ज...
हमने मामले में जांच शुरू कर दी है, फिलहाल डीडीआर दर्ज कर हालात तस्दीक किए गए है जिसके बाद केस दर्ज कर लिया जाएगा। -एसआई रामबीर,सेक्टर 11 थाना जांच अधिकारी
आगे की स्लाइड्स में देखें घटना से जुड़ी तस्वीरें...
hin_Deva hin_Deva hin_Deva hin_Deva hin_Deva bho_Deva hin_Deva hin_Deva